সবচেয়ে বড় কথা দায়িত্বশীল আর অভিভাবকতুল্য মনোযোগ, সারা বিশ্বে অর্থনীতির ঘোর দুর্দিন, চারদিকে ত্রাহি ত্রাহি অবস্থা। খোদ যুক্তরাষ্ট্রেই এখন ভেঙে পড়ছে ব্যাংকিং ও আর্থিক খাত, তখন এক পা বাড়িয়ে কেন্দ্রীয় ব্যাংকের সুদের হার পুরো এক শতাংশ কমানোর ঘোষণা দিয়েছেন অর্থমন্ত্রী পাশে দাঁড়িয়ে, মজবুত ও দৃঢ় ভিত্তিতে থাকার পরও অস্ট্রেলিয়ার এই ঘোষণা, আগাম সতর্কতা ও ভবিষ্যৎ সুরক্ষা। অর্থমন্ত্রী একাই তা পারতেন, প্রধানমন্ত্রী কেভিন রাড তাঁর পাশে দাঁড়িয়ে জানিয়ে দিয়েছেন ভয়ের কিছু নেই, দুর্ভাগ্য এঁদের, এর পরও এঁদের জন্য কেউ মিছিল করে না, মিটিং নেই, নেই জিন্দাবাদও। আর আমরা যাঁদের জন্য জান দিই, রাজপথে জ্বালাও-পোড়াও করি, ভবিষ্যৎ বিপন্ন করে তুলি, তাঁরা কি কিছু বলেছেন! এ পর্যন্ত তাঁরা কেউই জানান দেননি দরিদ্র দেশটি কীভাবে এ দুর্যোগ বা ঝড় সামলাবে। আদৌ তাঁরা বিষয়টি বোঝেন কি না, কে জানে? কিন্তু জাতিকে তো বুঝতে হবে, আর সে জন্যই চাই আধুনিক ও শিক্ষিত নেতৃত্ব। নইলে বেড়ালের ঘণ্টাটি চিরদিনই বন্ধনহীন থেকে যাবে।